بشریٰ بی بی

بشریٰ عمران یا بشریٰ بی بی (ڄمان٘درو ناں: بشری ریاض وٹو، سابقہ بشریٰ مانیکا) عمران خان نیازی دی ذال تے 18 اگست 2018ء توں 10 اپریل 2022ء تک پاکستان دی خاتون اول رہیاں ہَن۔ بشریٰ بی بی تصوف پسند ہن۔ شادی توں پہلے اوہ عمران خان دی روحانی پیشوا (مرشد) وی رہ چکیاں ہن۔

## ابتدائی حیاتی
بشریٰ 1970ء دی دہائی وچ ریاض وٹو دے ہاں تحصیل دیپالپور، اوکاڑہ وچ پیدا تھئیں ہَن۔ بشریٰ دا جنم ہک ایسے خاندان وچ تھیا جو قدامت پسند تے سیاسی طور تے با رسوخ ہئی۔ انھاں دا تعلق وٹو قبیلے نال ہے، مانیکا ایندا ذیلی قبیلہ ہے۔

اوہ پاکپتن وچ واقع بابا فرید دی درگاہ دی روحانی خاتون ہن۔ بشریٰ پاکپتن دے صوفی بزرگ بابا فرید دی عقیدت مند ہن، عمران خان وی بابا فرید دے عقیدت مند ہن، بشریٰ بی بی تے عمران خان دی پہلی ملاقات وی انھاں دے مزار تے تھئی ہئی۔

## ذاتی حیاتی

### پہلی شادی
عمران خان نال شادی کرݨ توں پہلے، 1989ء وچ بشریٰ بی بی نے بینظیر بھٹو دی کابینہ دے وفاقی وزیر غلام فرید مانیکا دے پتر تے سینئر کسٹمز آفیسر خاور مانیکا نال شادی کیتی ہئی۔ سنہ 2017ء وچ بشریٰ بی بی نے خاور مانیکا توں خلع گھن گھدی۔ پہلی شادی توں انھاں دی ترئے ڄائیں تے ݙو پتر ہن۔ انھاں دے پتراں موسٰی تے ابراہیم مانیکا نے سنہ 2013ء وچ ایچیسن کالج لاہور توں تعلیم پاتی تے ہݨ اعلیٰ تعلیم بیرون ملک توں حاصل کر رہے ہن۔ انھاں دی سب توں وݙی دھی مہرو مانیکا سیاست دان میاں عطا محمد مانیکا دی بہو ہن۔ انھاں دی ݙوجھیاں ڄائیں وی شادی شدہ ہن۔

### عمران خان نال شادی
"تصوف وچ میݙی دلچسپی 30 سال پہلے شروع تھئی ہئی جیندے دی وجہ توں میݙی زندگی بدل ڳئی۔ میݙی اہلیہ صوفی تے عالمہ ہے تے ایہو وجہ ہے جو میݙی دلچسپی انھاں دی جانب زیادہ رہی۔"

—شادی دے حوالے نال عمران خان دا انٹرویو

بشریٰ تے عمران خان دی پہلی واری ملاقات سنہ 2015ء وچ تھئی ہئی۔ انگریزی زبان دے اخبار ڈان دے مطابق عمران خان تصوف دی طرف راغب تھی ڳئے ہَن تے پاکپتن وچ واقع بابا فرید دے مزار تے بار بار آ کے عقیدت دا اظہار کریندے ہَن۔ اوہ عموماً رات دے وقت نجی گارڈاں دے ہمراہ پاکپتن آندے تے بعد وچ مانیکا خاندان دی رہائش گاہ تے وی کجھ گھنٹے گزاردے تے واپس اسلام آباد چلے ویندے ہَن۔ بشریٰ (جیڑھی اُوں ویلے خاور مانیکا نال شادی دے بندھن وچ بندھی ہوئی ہَن) ہک معروف روحانی پیشوا تے مرشد و پیرنی ہَن۔ جݙݨ وی عمران خان مشکلات وچ ہوندے تاں بشریٰ توں روحانی معاملات وچ مشورہ گھن گھندے ہَن۔
[link=https://ur.wikipedia.org/wiki/%D9%81%D8%A7%D8%A6%D9%84:PM_Imran_Khan_and_Bushra_Bibi.jpg|thumb|[:ur:عمران_خان|عمران خان اَتے بشریٰ خان تقریب حلف برداری وِچ]]
ذرائع دے مطابق عمران خان تے بشریٰ پہلی واری لودھراں وچ 2015ء دے ضمنی انتخابات توں پہلے ملے ہَن۔ عمران خان اپݨے امیدوار جہانگیر ترین دی جیت تے "بہت خوش" تھئے ہَن، ایں جیت دی پیشین گوئی بشریٰ بی بی پہلے ہی کر چکیاں ہَن، ہݨ عمران خان باقاعدہ طور تے رہنمائی کِیتے انھاں توں مشورہ گھنݨ لڳے ہَن۔ خاندانی ذرائع دے مطابق عمران خان ہک سچے عقیدت مند دی طرح بشریٰ دے نال عزت نال پیش آندے ہَن۔ شادی دے بعد ہک انٹرویو وچ عمران خان نے آکھا جو انھاں نے انھاں دا چہرہ شادی دے بعد ہی ݙٹھا ہئی؛ "میں نے انھاں دا چہرہ ݙٹھے بغیر ہی انھاں نال شادی دے معاملے تے ڳالھ مہاڑ کیتی کیوں جو اوہ جݙݨ وی مجھ نال ملاقات کریندیاں ہَن تاں مکمل نقاب وچ ہوندیاں ہَن۔" عمران خان نے آکھا جو ایں توں پہلے انھاں نے انھاں دے گھر تے انھاں دی "صرف ہک پرانی تصویر" ݙٹھی ہئی۔ جݙݨ آخر کار عمران خان نے بشریٰ بی بی کوں ݙٹھا تاں اوہ مایوس نی تھئے بلکہ انھاں کوں نہایت مسرت تھئی۔ شادی دے کجھ مہینے بعد جوڑا عمرے کِیتے مکہ ڳیا ہئی۔ بشریٰ بی بی دے متعلق آکھا ویندا ہے جو اوہ گھر وچ رہوݨ پسند کریندیاں ہن تے لوگاں نال زیادہ ملݨ جلݨ تے تقریبات وچ ونڄݨ زیادہ پسند نی کریندیاں ہن، جیندے تے عمران خان کوں کوئی اعتراض نی ہئی کیوں جو انھاں دے مطابق اوہ خود "معاشرتی میلان دا دور پار" کر چکے ہن۔ عمران خان دے مطابق انھاں دے ݙو پتر بشریٰ نال مل چکے ہن تے شادی دے بعد انھاں کوں وی بشریٰ دے بچیں کوں ڄاݨݨ دا موقع ملا۔

## بطور زنانی اول
ذرائع دے مطابق بشریٰ بی بی پاکستان دی پہلی باپردہ خاتون اول ہَن۔ عمران خان دے حلف چاوݨ دے کجھ دیر بعد بشریٰ بی بی نے میڈیا نال ڳالھ مہاڑ کریندے ہوئے آکھا جو مجھے پورا بھروسا ہے جو عمران خان پاکستان نال کیتے وعدے پورے کریسو۔ اللہ نے اساں تے ملک دی بھاری ذمہ داری عائد کیتی ہے۔ اقتدار آنی جانی چیز ہے۔ عمران خان دا مقصد ملک توں غربت دا خاتمہ تے صحت تے تعلیم دے نظام کوں بہتر کرݨا ہے۔

## حوالے

ونکی:ضلع اوکاڑہ دیاں شخصیتاں
ونکی:پنجابی شخصیتاں
ونکی:جِین٘دے شخصیّتاں
ونکی:اسلام آباد دیاں شخصیتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
ونکی:اردو ٻولی دے متن آلے مضمون